[{"text_idx": "#000001", "text": "C\u0302u vi s\u0302atus helpi al TEJO kreski en sia junulara agado ene de jurbazitaj kaj lau\u0306leg\u0302aj kadroj? C\u0302u vi interesig\u0302as pri la reguloj, la rajtoj kaj la devoj de internacie funkcianta organizo? C\u0302u vi volas inters\u0302ang\u0302i kaj helpi en la kreado de bonaj juraj praktikoj en internacia kunteksto? Alig\u0302u al nia grupo pri juro kaj esploru pri kiel inkluzivi juran perspektivon en nia junulara laboro!"}, {"text_idx": "#000002", "text": "La celo de c\u0302i tiu grupo estas stimuli konstruajn debatojn pri lau\u0306leg\u0302eco en la TEJO-reto kaj en aliaj junularaj organizoj pere de trejnado rilate al jura terminaro, juraj konsiloj, juraj rajtoj kaj similaj temoj. Ni strebas al kundividado kaj efektivigado de la plej bonaj praktikoj kaj al trejnadoj pri aliroj al kono kaj iloj uzeblaj en la jura fako. Kiel organizaj\u0302o kiu funkcias c\u0302efe per volontuloj el la tuta mondo, TEJO dankas se vi povas investi tempon lau\u0306 via disponebleco en sin kaj helpi garantii lau\u0306leg\u0302econ en projektoj por TEJO kaj g\u0302iaj membraj organizoj."}, {"text_idx": "#000004", "text": "Ni volas kunigi junajn laboristojn, junajn estrojn, advokatojn, juristojn, studentojn kaj volontulojn, kiuj agadas en TEJO, en asocioj au\u0306 organizoj kiuj estas partneroj de TEJO, au\u0306 en aliaj junularaj organizoj kiuj havas komunajn valorojn kun TEJO. Aparte bonvenas spertuloj pri juro kaj ankau\u0306 homoj kiuj volas lerni pri la fako."}, {"text_idx": "#000005", "text": "Bonvolu plenigi la alig\u0302formularon g\u0302is la 28-a de februaro de 2019. Ni celas inkluzivi c\u0302iujn, sed kaze de granda nombro de interesitoj ni elektos la partoprenantojn surbaze de ilia motivig\u0302o esprimita en la alig\u0302formularo. La agendo kaj la dato de la unua kunsido estos komunikitaj komence de marto."}, {"text_idx": "#000006", "text": "Por pli da informoj, bonvolu kontakti la kunordigantojn de la interesgrupo, Olga () kaj Cle\u0301ment ()."}, {"text_idx": "#000007", "text": "Leave a Comment or Cancel reply"}]